天體物理學等領域嘅研究發現咗，似乎好多行星都有所謂嘅潮汐鎖定現象，噉講意思即係話呢啲行星喺公轉嗰陣，永世都淨係其中一面會向住佢哋嘅恆星，搞到佢其中一面永遠都係日頭，另一面永遠都係夜晚，日頭嗰面因為係噉受恆星嘅光同熱直射，所以溫度會高得好交關，而夜晚嗰面因為永遠受唔到恆星嘅光同熱，所以溫度會低得好交關－據天體物理學家用電腦模擬等嘅方式估計，潮汐鎖定嘅行星面向佢哋恆星嗰面嘅溫度會視距離等因素而有變化，不過閒閒地都會去到成開氏幾千度嘅高溫，唔適合生物生存。